कवि सपोलिया परानी पीढ़ी ते नमीं पीढ़ी दे बश्कार इक नेहा सेतु बी हा जेह्‌ड़ा दौनीं दे आपसी नाते च ताल-मेल रखदा होआ डोगरी दी अदबी मूवमेंट बी अग्गें बधाने च अति महत्तव आली भूमका नभाने च अपना बे-मसाल योगदान देआ करदा हा। जे ओह् डोगरी मूवमेंट दे परानी पीढ़ी दे साहित्यकारें गी बांहीं दा पकड़ियै अग्गें गी घसीटदा हा तां ओह् नमीं पीढ़ी दे साहित्यकारें गी अंगुली दा पकड़िये उनेंगी हर खिन अग्गें बधने दा उत्साह् बी दिंदा हा।